کد خبر: ۱۲۹۷۱۰۶

تاریخ: ۰۹ مهر ۱۳۹۲ - ۲۱:۳۲

Waasde woodde centre ji lisilaamiyaŋkooji e jaŋngugol e lekolaaji katolik ɓe

ina jeyaa e caɗeele juulɓe Gine ɓurɗe wadde faayda

ɓesnguuje juulɓe ɗee e nder Gine ko fii daliila waasde centre ji e duɗe lisilaamiyaŋkooje waɗi haa e dow feere alaa ɓeenin naatina sukaaɓe maɓɓe e lekol ji katolik ɓe ko ɗuum waɗi ɓe ngalaa kumpitooje jonooje e ko faati e lisilaam; e dow ɗuum noon wadde batuuji lisilaamiyaŋkooji ina waawi mubude ndee ɗoon yolnde.

(Hawaa Adama Bari) hooreejo njuɓɓudi (Alkawsara) Gine deboojo jogiiɗo dille to baŋŋe shii’a ndii ɗoon leydi e nder jeewtitte makko e jaaynde international qur’aaniyaŋkoore (iqna), e jaŋtaade mbo ɗii ɗoo konguli, o wi’i: ɓesnguuje juulɓe ɗee e nder Gine ko fii daliila waasde centre ji e duɗe lisilaamiyaŋkooje waɗi haa e dow feere alaa ɓeenin naatina sukaaɓe maɓɓe e lekol ji katolik ɓe ko ɗuum waɗi ɓe ngalaa kumpitooje jonooje e ko faati e lisilaam; e dow ɗuum noon wadde batuuji lisilaamiyaŋkooji ina waawi mubude ndee ɗoon yolnde ko ɗum waɗi ɓe nganndaa muuragol e geɗe keewɗe e diine lisilaam. E dow ɗuum noon wadde batuuji e lisilaamiyaŋkooji e udditde centre ji lisilaamiyaŋkooji ina waawi lomtaade ɗii ɗoon lekolaaji yimɓe fof noddee faade e lisilaam ko hono no qur’aana wiiri nii, simoore Tawbat aayee 32 e ɓe njiɗi ñifde aanoora alla oo, alla ko timminoowo annoora makka hay so tawii heeferaaɓe ɓee njiɗaani ɗuum.

O saatiima wonde feŋngude njuɓɓudiiji lisilaamiyaŋkooji rewɓe ko miijo moƴƴo wonande nawrude yeeso nokkuure rewɓe juulɓe o siwtiniri wonde: ina waɗi njuɓɓudiiji keewɗi ɗi ngannŋuɗaa ina mbaawa rendinde rewɓe e worɓe ɓe ngollida heen kamɓe fof, hinnde noon ɗii ɗoon njuɓɓudiiji ina ngondi e caɗeele ɗe ngannduɗaa ko njuɓɓudiiji teeŋtanɗi rewɓe tan mbaawata ɗum humtude.

Hooreejo njuɓɓudi Al kawsara oo anndinii wonde so tawii rewɓe e worɓe ina ndendi golle, rewɓe ɓee teesketaake heen hinde noon so tawii fedde teeŋtande rewɓe waɗaama, dillooɓe juulɓe rewɓe wonɓe heen ɓee ina mbaawa yuurnitaade caɗeele maɓɓe ɓe mbaawa yiitude laabi humtude ɗe.

O ɓeydi heen wiide woni faaluye am ko darnude centre ngendiyaŋke teeŋtanɗo rewɓe tawa dendaangal rewɓe woni katolik ɓe walla sunniyaŋkooɓe e shii’ayaŋkooɓe fof fof ina mbaawi rentude heen. 1286095